ועדת הכספים, כנסת 20, פרוטוקול מספר 979, 2018-03-04 10:15

משה גפני: בוקר טוב.

משה גפני: אני פותח את ישיבת ועדת הכספים.

משה גפני: הנושא הראשון שעל סדר היום הוא אישור מוסדות ציבור לעניין סעיף 61 לחוק מיסוי מקרקעין (רשימה שסימנה: 13-73-18) ואישור מוסדות ציבור לעניין סעיף 46 לפקודת מס הכנסה (רשימה שסימנה: 13-66-18).

מיקי לוי: הצעה לסדר אדוני.

מיקי לוי: בוקר טוב.

מיקי לוי: אני מבין שכל לוח הזמנים של ועדת הכספים נדחה כי הרי אין תקציב.

מיקי לוי: תגיד לי אדוני כי אני רוצה לתכנן את לוח הזמנים שלי ושל חברי מפלגתי.

מיקי לוי: אם יש בחירות, תגיד כי אני מוכן.

מיקי לוי: זה אחד, אבל זה היה מה שנקרא מחוץ לפרוטוקול.

מיקי לוי: היום ה-4 במרס ואתה יודע איך אני עובד.

מיקי לוי: אני רושם לי ת"ת שזאת לשון צבאית של תיק תזכורת.

מיקי לוי: אני לא אוהב שמתפספסים לי דברים.

מיקי לוי: אני מזכיר לאדוני את הנושא של המיסוי הירוק על קטנועים.

מיקי לוי: התחייבה רשות המסים להתקין תקנות.

משה גפני: שלחתי מכתב.

מיקי לוי: אני יודע ששלחת.

מיקי לוי: אני עוקב אחריך.

מיקי לוי: התחייבה רשות המסים להתקין תקנות, ולא זאת אלא עוד, ביקשת ממני להסיר את הרביזיה כדי לאפשר את מעברו של החוק.

מיקי לוי: אנחנו כבר שלושה ימים אחרי התאריך שהם התחייבו לך, כי זה היה צריך להיות כבר לפני חודש, ואין תקנות ואין מיסוי ירוק על קטנועים.

מיקי לוי: זה לא בסדר.

מיקי לוי: אתה יודע שאני תמיד מגן על רשות המסים.

משה גפני: צריך לתת להם כמה ימים.

מיקי לוי: אתה יודע מה?

מיקי לוי: רשמתי את זה ל-ת"ת לעוד שבוע.

משה גפני: אני אתך.

משה גפני: אני לא אתם.

משה גפני: הם היו צריכים לתת תשובה בזמן בלי שאני אפנה אליהם ובלי שאתה תעלה את זה כאן בוועדה.

משה גפני: הם התחייבו והיה צריך לקיים את זה.

מיקי לוי: אני שוב נענה לבקשתך.

משה גפני: אני אתך ביחד.

משה גפני: אני חושב שצריך לאפשר להם כמה ימים כדי שיענו תשובה ולקוות שהם יענו תשובה.

מיקי לוי: הם כבר 33 ימים אחרי הזמן.

משה גפני: כל הכבוד לך.

משה גפני: לגבי הנושא של ההצבעות, אני בינתיים דחיתי את זה.

משה גפני: דחיתי את זה כבר בשבוע שעבר.

משה גפני: היו אמורות להיות הצבעות ביום שני ודחיתי אותן.

משה גפני: מה יהיה, מתי זה כן יהיה, אני אשתדל לומר לחברי הוועדה בזמן, אחרי שאני אדע.

משה גפני: אני חושב שנעשים כאן מעשים לא הגונים מבחינת הקואליציה, אבל בסדר, נחכה לראות אולי זה יסתדר בסוף.

משה גפני: אם זה לא יסתדר, אז לא יסתדר.

משה גפני: נלך לבחירות.

משה גפני: אני לא רוצה ללכת לבחירות על אף שמבין המפלגות אנחנו מפלגה שעולה כל הזמן בסקרים.

איתן ברושי: גפני, באיזו ממשלה שלא תורכב, תמיד אתם תהיו שותפים.

משה גפני: לא.

משה גפני: יהדות התורה לא תמיד.

איתן ברושי: גם ממשלה אלטרנטיבית לא תוותר על שוויון בנטל.

איתן ברושי: כדאי לגמור את זה.

משה גפני: אני לא יודע מה זה שוויון בנטל.

משה גפני: אני לא יודע מה ההגדרה של הדבר הזה.

משה גפני: אני יודע מה היה קורה לו אנחנו היינו בקואליציה עם השמאל, בכלל לא היו מדברים על זה.

משה גפני: זה לא היה נושא שעומד לדיון.

משה גפני: זה נעשה מאז קום המדינה.

משה גפני: זה לא דבר שמשנים אותו פתאום בחקיקה או בבג"ץ או בהיערכות פוליטית.

משה גפני: השמאל הוא יותר הגיוני.

איתן ברושי: הכול בגלל יאיר לפיד?

מיקי לוי: אני שמח לשמוע.

משה גפני: אני תמיד אומר את זה.

משה גפני: אני הרי מותקף על זה.

משה גפני: לא היה נושא כזה וזה לא היה עומד לדיון, אבל אנחנו הולכים ימינה וזה המצב שלנו.

משה גפני: אני לא יודע להגיד לכם.

איתן ברושי: הימין קורא לזה השותפים הטבעיים.

משה גפני: בסדר.

מיקי לוי: בכל מקרה, תודה.

משה גפני: מעניין שכולם באים בטענות אלינו כי הם לא רוצים שנעשה את פסקת ההתגברות על בג"ץ.

משה גפני: ליברמן בדיוק הפוך, הוא כן רוצה את זה אבל לא רוצה את חוק היסוד.

משה גפני: אנחנו שותפים עם מי שתוקף אותנו כל הזמן אבל אנחנו מסתדרים עם זה.

מיקי לוי: בהצלחה.

משה גפני: זה מצבנו.

משה גפני: תבדקו למה בני למקין לא הגיע.

משה גפני: הוא היה צריך לבוא.

<ארז אורעד: הוא בדק.

משה גפני: כן, אבל הוא צריך לבוא.

<ארז אורעד: הוא הוזמן?

משה גפני: ודאי שהוא מוזמן.

משה גפני: הוא דווקא הגיע באופן קבוע.

<ארז אורעד: בוקר טוב לכולם.

<ארז אורעד: כבוד היושב ראש הרב משה גפני וחברי הכנסת של ועדת הכספים.

<ארז אורעד: אני מתכבד להציג בפניכם שתי רשימות לאישורכם.

<ארז אורעד: רשימה של מוסדות ציבור לעניין סעיף 46.

משה גפני: מיקי, יש כאן משהו ברשימה?

מיקי לוי: האמת היא שאין ולכן גם לא שלחתי לו.

מיקי לוי: אלה בצהוב, אתה יכול לראות אותם שהם ניהול לא תקין, אבל יש לנו סיכום שממתינים שנה.

<ארז אורעד: רשימה ראשונה היא רשימה של אישור מוסדות ציבור לעניין סעיף 46 לפקודת מס הכנסה שסימנה 136618.

<ארז אורעד: ברשימה הזאת למעשה אנחנו רואים גם עמותה שלא אישרתם בדיון הקודם, עמותת הרועה העברי.

מיקי לוי: מה המספר הסידורי?

<ארז אורעד: מספר 69.

<ארז אורעד: אני נותן גילוי נאות, חבר הכנסת גילאון רצה לעשות בדיקות נוספות לעניין הקצאת הקרקע.

<ארז אורעד: עשינו ביקורת נוספת.

<ארז אורעד: זאת עמותה שהייתה התנגדות לפני שתי ועדות לאשר אותה.

<ארז אורעד: לא בדיוק התנגדות אבל בסך הכול חבר הכנסת גילאון ביקש בדיקה נוספת.

<ארז אורעד: אישרת את הבדיקה הנוספת.

<ארז אורעד: הלכנו לשטח, עשינו ביקורת וראינו שכל הדברים תקינים, כולל גם הקצאת הקרקע.

<ארז אורעד: זה מה שיש לי לומר לגבי הרשימה הזאת.

<ארז אורעד: מלבד זה, אין כאן דברים מיוחדים.

<ארז אורעד: אני מבקש מכם לאשר את הרשימה הזאת ואני עובר לרשימה השנייה.

<ארז אורעד: אתה רוצה לאשר את הרשימה הזאת ואחר כך לעבור לרשימה השנייה?

מיקי לוי: לא.

מיקי לוי: אני מבקש אדוני, לפי מספרים סידוריים כדי שיהיה בפרוטוקול לאלה שאין להם ניהול תקין למרות שמצוין ובסדר.

מיקי לוי: אני רק סימנתי אותם ואני רוצה שזה יירשם בפרוטוקול כדי שנמתין שנה.

מיקי לוי: אני שם את זה ל-ת"ת.

<ארז אורעד: בסדר.

<ארז אורעד: אני מקווה שלא ייקח לי שנה להקריא את זה אבל אנחנו נקריא.

מיקי לוי: לא.

מיקי לוי: אני ממליץ שנקריא רק את 10, 16, 22, 24, 25, 28.

<ארז אורעד: אני אעבור עליהן אחת לאחת.

<ארז אורעד: מספר 7, עמותת הנטיגטון בישראל.

<ארז אורעד: האישור הזה אושר לשנה בלבד.

<ארז אורעד: אנחנו ממליצים לשנה בלבד.

<ארז אורעד: יש לנו עוד כמה סיבות שאנחנו מאשרים לשנה.

<ארז אורעד: מחזור העמותה הוא קטן מאוד, 34,000 שקלים, כפי שאתם רואים כאן.

<ארז אורעד: מספר 10.

<ארז אורעד: אנחנו רואים כאן למעשה אישור ניהול תקין תכליתי כפי שאנחנו קוראים לו, זמני, לאישור הגשת מסמכים.

<ארז אורעד: אני שוב חוזר ומציין שאנחנו לא רוצים לעכב את העמותות שנתיים עד שהן מקבלות את האישור.

משה גפני: בסדר.

משה גפני: סיכמנו את זה.

<ארז אורעד: אנחנו מסתפקים באישור הגשת מסמכים שבסוף השנה הזאת אנחנו רואים אם יש להם אישור ניהול תקין, ואז אנחנו מאשרים להם כדין.

<ארז אורעד: מספר 13, משא מאיר.

<ארז אורעד: למעשה גם לעמותה הזאת יש מחזור שהוא מחזור נמוך יחסית, מתחת ל-50,000 שקלים.

<ארז אורעד: אמנם הוא מעל הסף של ה-30,000.

<ארז אורעד: אנחנו רוצים לראות את הפעילות שלה במשך שנה ורק לאחר מכן להמשיך לאשר אותה.

<ארז אורעד: מספר 15, עזים בקדושה.

<ארז אורעד: גם לה יש את הנושא של אישור הגשת המסמכים.

<ארז אורעד: עמותה חדשה יחסית.

<ארז אורעד: מספר 16, מניין צעירים מבוא חורון.

<ארז אורעד: גם לעמותה הזאת יש אישור הגשת מסמכים בלבד.

<ארז אורעד: אנחנו בודקים את זה ורואים את המסמכים האלה.

<ארז אורעד: מספר 21, חניכי הישיבות בית נתנאל, בני ברק.

<ארז אורעד: לעמותה הזאת יש עניין של מחזור שהוא מחזור נמוך, מתחת ל-50,000 שקלים, מעל 30,000 שקלים.

<ארז אורעד: אנחנו רוצים לבחון את הרצינות שלה ולראות אם היא מתפתחת במשך השנה.

<ארז אורעד: מספר 22, יהדות בקמפוס גבעת רם.

<ארז אורעד: יש לה גם אישור הגשת מסמכים בלבד.

<ארז אורעד: היא גם נוסדה בשנת 2016.

משה גפני: זה בקמפוס בגבעת רם?

<ארז אורעד: בקמפוס בגבעת רם.

<ארז אורעד: כן.

<ארז אורעד: העמותה פועלת להנחלת הזהות.

משה גפני: לא חשוב.

משה גפני: אני לא נכנס לפרטים.

<ארז אורעד: עורכת ערבי שירה, הרצאות תורניות, אירועים סביב חגי ישראל.

<ארז אורעד: מספר 24, ישיבות וכולל.

<ארז אורעד: בני הישיבות מטרסדורף שגם נתנו להם לשנה מכיוון שיש להם אישור הגשת מסמכים בלבד.

<ארז אורעד: מספר 25, כשחר אורך.

<ארז אורעד: זאת עמותה שיש לה גם אישור הגשת מסמכים, היא גם עמותה חדשה יחסית.

<ארז אורעד: מספר 28, עמותה שיש לה אישור הגשת מסמכים.

<ארז אורעד: מספר 30, פך השמן.

<ארז אורעד: עמותה שיש לה אישור הגשת מסמכים.

<ארז אורעד: כתוב לי כאן שהיא אמורה לקבל אישור ניהול תקין בקרוב.

<ארז אורעד: עדיין אין לנו את זה ולכן אנחנו מבקשים לאשר אותה לשנה.

<ארז אורעד: מספר 31, קרן הבריאה.

<ארז אורעד: יש לה אישור הגשה.

משה גפני: מה היא עושה?

<ארז אורעד: העמותה הזאת למעשה הוקמה כדי לשפר את בריאותם ואיכות חייהם של אנשים בישראל.

<ארז אורעד: היא פועלת לבריאות נשים דרך בדיקות גניקולוגיות לנשים.

<ארז אורעד: היא עובדת גם בשיתוף עם משרד הבריאות.

<ארז אורעד: מספר 33, עמותת רצים בשביל לתת.

<ארז אורעד: הגשת מסמכים.

משה גפני: מה זה קרן דו לאומית למחקר ולפיתוח חקלאים של ארצות הברית וישראל, מספר 40?

<ארז אורעד: זו קרן שלמעשה נתנו לה שנה מכיוון שהיא סטטוטורית.

<ארז אורעד: זאת קרן שהוקמה על ידי ממשלת ישראל בארצות הברית.

<ארז אורעד: אני אתן לכם גם כמה פרטים.

<ארז אורעד: יש לה תקציב ענק.

<ארז אורעד: רק הכנסות הריבית שם הן קרוב ל-7 מיליון שקלים.

משה גפני: מבחינת החוק אפשר לתת להם פטור?

<ארז אורעד: כן.

משה גפני: זאת קרן דו לאומית.

מיקי לוי: אבל היא ממשלתית.

משה גפני: בדקת, זה בסדר, הלאה.

<ארז אורעד: כן.

<ארז אורעד: בדקתי.

<ארז אורעד: היא דו לאומית למחקר.

<ארז אורעד: מספר 51, בית כנסת על שם שבזי, בית שמש.

<ארז אורעד: זאת עמותה שיש לה מחזור שיחסית הוא נמוך והיא מקבלת לשנה עד שנבחן את הפעילות שלה ואת רצינות כוונותיה.

<ארז אורעד: מספר 52, לב חב"ד חסד מרפא, זו עמותה שיש לה אישור מסמכים בלבד ואין לה אישור ניהול תקין בשלב זה ואנחנו נמתין.

<ארז אורעד: מספר 55, מרכז חינוך לתרבות.

<ארז אורעד: לעמותה הזאת יש מחזור נמוך מ-50,000 שקלים.

<ארז אורעד: נראה את רצינות כוונותיה בהמשך.

<ארז אורעד: מספר 57, קרן הר חברון, עמותה שיש לה גם מחזור שהוא נמוך יחסית והוא מתחת ל-50,000 שקלים.

<ארז אורעד: מספר 58, המעז מנצח, עמותה למטרות חינוך וספורט, עמותה שאמנם יש לה מחזור גדול מאוד אבל אין לה אישור ניהול תקין.

<ארז אורעד: יש לה אישור הגשת מסמכים.

משה גפני: איפה הטריאתלונים?

<ארז אורעד: הם מתחבאים כאן בין הרשימות.

<ארז אורעד: תכף נציין אותם.

<ארז אורעד: יש כאן טריאתלון אחד.

משה גפני: מצאתי.

<ארז אורעד: יש לנו את העמותה האחרונה שהיא לשנה, מספר 61, רפואה שלמה, עמותה שהמחזור שלה נמוך.

משה גפני: מה מספר הרשימה?

<ארז אורעד: אני אומר אותה שוב ואני מבקש לאשר אותה.

<ארז אורעד: מספר הרשימה הוא 13-66-18, אישור מוסדות ציבור לעניין סעיף 46.

משה גפני: מי בעד אישור הרשימה?

משה גפני: בעד – פה אחד

משה גפני: הרשימה אושרה.

<ארז אורעד: הרשימה השנייה.

<ארז אורעד: ברשימה זו יש עמותה אחת בלבד.

<ארז אורעד: אישור מוסדות ציבור לעניין סעיף 61.

משה גפני: זה לא היה בישיבה הקודמת?

<ארז אורעד: לא.

<ארז אורעד: הוא לא היה.

משה גפני: אני רואה שגם זה לשנה.

<ארז אורעד: זו עמותת תפארת יוחנן.

<ארז אורעד: היא מופיעה ברשימה שמספרה 13-73-18 ואנחנו מבקשים לאשר אותה לשנה.

משה גפני: למה לשנה?

<ארז אורעד: אנחנו רואים שיש לה רק אישור הגשת מסמכים.

משה גפני: אנחנו נדרשים לאשר אותה רק לשנה.

<ארז אורעד: לשנה.

<ארז אורעד: לא נדרשים, מתבקשים.

משה גפני: מי בעד אישור רשימה מספר 13-73-18?

משה גפני: בעד – פה אחד

משה גפני: הרשימה אושרה.

משה גפני: ארז אורעד, אני מודה לכם על הרשימות.

משה גפני: ביקשתי שיאמרו לבנימין למקין לבוא.

משה גפני: הוא צריך להיות כאן מבחינת התקנון.

משה גפני: תודה רבה.